Natten til onsdag opstod der brand i en garage, i Vestergade i Hjallerup. Ved branden lød der flere eksplosioner. Vidner har set en bil køre fra området med slukkede lygter. Vagtchefen ved Nordjyllands Politi oplyser, at man mistænker at branden er påsat. Branden opstod omkring kl. 0.50 og politiet efterlyser vidner til eksplosionerne. Nordjyllands Politi kan kontaktes på telefon 1-1-4.
Eksplosionsbrand i garage i Hjallerup natten til onsdag. Politiet mistænker at branden er påsat.

 